Iftaras

Iftaras () – islamo kultūroje paplitęs paprotys, vakarienė valgoma Ramadano mėnesio metu.

 Paprotys 
Ramadanas yra pasniko mėnuo, kuomet yra draudžiama valgyti dienos metu. Todėl visą mėnesį musulmonai valgo tik du kartus per dieną. Anksti ryte prieš aušrą valgomi lengvi pusryčiai (suhuras ), po kurių seka priešaušrio malda (). Tada prasideda griežtas pasninkas (), kurio metu draudžiama valgyti. Po popiečio maldos () pradedama ruoštis iftarui, atsidaro patiekalus parduodančios perduotuvės. Ramadano metu paprastai veikia tik tam tikslui skirtos prekyvietės. Nusileidus saulei vyksta polaidžio malda (), po kurios iš karto valgomas iftarasFieldhouse, Paul (1 April 2017). Food, Feasts, and Faith: An Encyclopedia of Food Culture in World Religions [2 volumes] (illustrated ed.). ABC-CLIO. p. [1]. ISBN 9781610694124..

Iftaro pradžioje yra tradicija suvalgyti tris datules, nes taip darė pranašas Mahometas. Vėliau yra gausiai vaišinamasi įvairiais halal patiekalais, kurie labai įvairuoja priklausomai nuo regiono ir šalies. Iftaras gali būti valgomas šeimoje, bet taip pat ir mečetėje, restorane, kitose viešose vietose. Neretai vyksta teatriniai pasirodymai. Mečetėse neretai organizuojamas labdaringas iftaras, kuriam maisto suneša visa bendruomenė. Vaišinti kažką iftaro metu yra laikoma aukščiausio lygio labdaros (sadqah) ženklu"Ramadan 2019: Why is it so important for Muslims? ". aljazeera.com. Aljazeera. 5 May 2019..

Po iftaro kalbama nakties malda (). Po jos vyksta specialios, tik Ramadanui skirtos pamaldos taravihas (): skaitoma viena iš 30 koranų dalių (džuzas) ir atliekami gausūs raka (atsiklaupimų serijos).

 Įvairovė 
 Didžiojo Irano šalys 

Turkijoje prieš iftarą minaretuose uždegamos žvakės candill, ir jo pradžią miestuose žymi patrankos šūvis. Kiekviename mieste yra tradicinės iftaro susirinkimų vietos. Istambule tokios yra Mėlynoji mečetė ir Sultanachmeto aikštė. Paprastai valgomi prabangūs patiekalai kildinami iš osmanų rūmų virtuvės. Iftaras prasideda nuo sriubos ar meze lėkštės, vadinamos iftaryye. Tiekiama speciali ramadano duona (), biorekai, basturma, sudžukas, sūris. Specialus iftaro desertas yra giulačas (), – piene su rožių vandeniu virtas gardėsisSumbul Ali-Karamali (2013). Growing Up Muslim: Understanding the Beliefs and Practices of Islam. Random House Children’s Books. p. 56. ISBN 978-0-385-74096-8..

Irane kiekviename mieste irgi yra populiariausios iftaro vietos. Didžiausia jų – Imamo Rezos mečetė Mešhedo mieste sutraukia keliolika tūkstančių žmoniųJohnstone, Lindsey; Çongar, Kerem (8 May 2019). „Watch: Iranians prepare for Ramadan amid US sanctions“. euronews.com. Euro News. Retrieved 11 May 2019.. Čia tiekiami persų virtuvės patiekalai: vietinės duonos rūšys, lakštinių sriuba eš reštehas, troškiniai halimai, panyras su daržovėmis ir kt.„Persian cuisines for Ramadan“. iran-daily.com. Iran Daily. 21 June 2015. Retrieved 11 May 2019..

Afganistane, Vidurio Azijoje tiekiamas plovas, sriuba, vietinės duonos rūšys, mantai, kebabas ir pan.

Dauguma dabartinių iftaro tradicijų susiformavo Osmanų ir Sefevidų imperijų laikais. Turkijos ir Didžiojo Irano šalyse (Azerbaidžane, Irane, Uzbekijoje) puoselėjama iftaro tradicija 2023 m. buvo pripažinta kaip nematerialusis pasaulio paveldasIftar/Eftari/Iftar/Iftor and its socio-cultural traditions.

 Pietų ir Pietryčių Azija 
Indijoje iftaras gali būti vegetariškas arba mėsiškas. Sūrūs patiekalai paprastai valgomi prieš saldžius. Haidarabade valdomi sotūs halimai. Pietinėje indijoje mėgstama ilgai su mėsa ir daržovėmis virta ryžių košė. Vegetarai paprastai valgo pienišką patiekalą surkumba. Bengalijoje ir Bangladeše iftaro metu valdomas specialus plovas akhni, bulvių kepsneliai alu čop, mėgstami lęšių paplotėliai pijadžu, tešloje kepti baklažanai beguni, troškiniai halimai, samosos, ankštinių patiekalai dal puri, čola, kebabas, pita, pakora, bengališki saldėsiai, įvairūs vaisiai„Chawkbazar: The original iftar market in Dhaka“. 19 May 2018.. Geriami įvairūs šerbetai, sultys.

Indonezijoje iftaras vadinamas , Malaizijoje , Brunėjuje – sungkai. Jo pradžią paprastai žymi būgno beduko garsas. Jūrinėje Pietryčių Azijoje iftaro metu mėgstami maisiai, gaivūs gėrimai ir patiekalai: vaisiai trinti su kokosų pienu kolakas, kokosų ledai Es kelapa muda, vaisių kokteilis es buahas, ledas su sirupu es kampuras, pandano želė kokosų piene (čendolis), kokosų piene virti ryžiai nasi lemakas, mėsos vėrinukai satajai ir pan.

 Susijusios pasaulio paveldo tradicijos 
 Gatvės maisto kultūra Singapūre. Bendruomenės valgymas ir kulinarijos praktikos daugiataučiame miesto kontekste (2020, )
 Pusryčių kultūra Malaizijoje: maitinimosi praktikos daugiatautėje aplinkoje (2024, )
 Išnašos 

Kategorija:Islamo virtuvė
Kategorija:Nematerialusis pasaulio paveldo sąrašas